Peracens

Peracens (Peracense en castellano) ye un municipio de la provincia de Teruel (Aragón), situau en la comarca de Xiloca. La suya población ye de 69 habitants (2014), en una superficie de 28,7 km² y una densidat de población de 2,41 hab/km².

 Cheografía 
Ye situau a piet de la Sierra d'Almofalla, en realidat un sarrau alomau de Sierra Menera cerca de lo Pueyo de Sant Chinés.

 Mugas 
Lo suyo termin municipal muga con Alba, con Almofalla, con Rodenas, con Villar d'el Salz y con Villafranca.

 Toponimia 
Lo toponimo Peracens ha teniu muitas variants Pietra Solez, Piedrasolez, Piedraselz, Perasenz y Perasens, Piedrasalez, Peraxelz y Piedrasalz. En 1440 encara se deciba Peracens, y en lo fogache de 1495 leyemos Pierasent.

En la "Cronica de lo Califa Abdarrahman III An-Nansir entre los anyos 912 y 942 (al-Muqtabis V)" de Ibn Hayyan de Cordoba parlan d'una campanya en Zaragoza y lugars por a on pasoron las tropas califals. Entre lugars de la Comunidat de Teruel y de Xiloca mencionan un Mahal·la Xalix ("Campamento de lo Salz", que puet tener relación con Almofalla, con lo Villar d'el Salz u con lo castiello de Peracens).

Bi ha microtoponimos intresants como Majataalbarda, probable caso de conservación de la xorda intervocalica de mallata, Arbolera, Azagador, Balsa Andonera (< ¿fondonera?), La Cambra, Campete, El Fontanar, Los Panderones (puet tener relación con lo latín Pandus, "cuello"), Peirón, La Pubidilla, Rebolled, El royo, Los sasos, Cerrolabarga, Zorrolabarga, Terreros, Uesas y atros comuns con lo castellano como La Nava, Peña de la Nava y El Pradejón.

 Historia 
La historia d'este lugar ye ligada con lo suyo castiello. A primers de lo sieglo XIV yera propiedat de los Ximénez d'Urreya. Cuan en 1312 Chuan Ximénez d'Urreya murió, vendioron Peracens y Almofalla a la Comunidat de Daroca por 605.000 sueldos chaqueses. Yera la propia comunidat qui nombraba los alcaitz d'este castiello, que tamién prenió función de cárcel.

En lo sieglo XIV yera un puesto important pa cosirar la muga de lo Reino d'Aragón con lo Reino de Castiella, y estió escenario de la Guerra de los Peros. Con lo tiempo lo castiello de Peracens fue perdendo importancia estratechica, pero tornó a prener-ne en las guerras carlistas.

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Aragonés         1 Total                 1
 Alcaldes 
 Lista d'alcaldes Lechislatura Nombre Partiu politico1979–1983Emiliano Puente BugedaUCD1983–1987  1987–1991Ramiro Domínguez Lorente PP1991–1995Ramiro Domínguez LorentePP1995–1999Ramiro Domínguez LorentePP1999–2003Ramiro Domínguez Lorente PP2003–2007Ramiro Domínguez Lorente PP2007–2011Ramiro Domínguez Lorente PP2011–2015Manuel Bugeda Doñate PAR2015–20192019–20232023–2027 Manuel Bugeda Doñate  Consulta el listado de alcaldes que han sido proclamados en Aragón en Heraldo de Aragón PAR

 Molimentos 
250px|thumb|Castiello de Peracens.
Lo castiello de Peracens destaca en integrar-se en lo paisache, construito con las mesmas piedras panals royas u rodeno de lo mont a on se troba. En lo castiello y redolada inmediata bi ha un modelau cheolochico de mallos u torres naturals.
 Ermita de Sant Chinés.
 Carrasca d'os Tocones.
 Ilesia de Sant Per.

 Fiestas 
Sant Blas, 3 de febrero.
Patronals, 22-29 d'agosto.

 Se veiga tamién 
 Lista de municipios de Teruel.

 Referencias 

*